b'\n_START_ARTICLE_\nVello Puujalg\n_START_PARAGRAPH_\nVello Puujalg (6. m\xc3\xa4rts 1962 Kuressaare \xe2\x80\x93 7. aprill 1995 Rakvere) oli eesti harrastuskunstnik.\n_START_SECTION_\nEluk\xc3\xa4ik\n_START_PARAGRAPH_\nVello Puujalg \xc3\xb5ppis kunsti kujutava kunsti kaug\xc3\xb5ppe kursusel Tartu kunstimuuseumi juures, Lembit Saartsi, Silvia J\xc3\xb5geveri ja Indrek Hirve juures. Rakveres sai temast r\xc3\xbchmituse R-Kunst \xc3\xbcks loojaid ja organiseerijaid organiseerijaid. R-Kunsti k\xc3\xa4ivitamisega julgustas ta k\xc3\xb5iki teisigi kohalikke kunstnikke enam loomingule p\xc3\xbchenduma. Koos Anne Kokkoviga korraldasid nad Kaurikoolis kunstiklassi t\xc3\xb6\xc3\xb6d, mille kaugemaks eesm\xc3\xa4rgiks oli Rakvere laste kunstikooli loomine. Osales k\xc3\xb5ikidel r\xc3\xbchmituse R-Kunsti n\xc3\xa4itustel \xe2\x80\x93 1994 j\xc3\xb5ulun\xc3\xa4itus, 1995 naistep\xc3\xa4evan\xc3\xa4itus ja kevadn\xc3\xa4itus Rakvere teatris._NEWLINE_Vello Puujalg suri 1995. aastal ning on maetud Kudjape kalmistule.\n_START_SECTION_\nLooming\n_START_PARAGRAPH_\nTema meelisteemaks oli linnakeskkond. Ta t\xc3\xb6\xc3\xb6tas eri materjalide ja tehnikatega, elu l\xc3\xb5puperioodil oli valdav \xc3\xb5limaal. Tema t\xc3\xb6id on eksponeeritud L\xc3\xa4tis, Venemaal ja Saksamaal._NEWLINE__NEWLINE_Isikun\xc3\xa4itused olid Kuressaares 1984. ja 1986. ning Rakveres 1995. aastal. Kahel aastal \xe2\x80\x93 1985 ja 1989 \xe2\x80\x93 sai ta oma t\xc3\xb6\xc3\xb6de eest Kuressaare linna preemia. Osales Saaremaa Loominguliste Noorte Organisatsiooni ja Saaremaa Kunstiklubi (alates 1981) t\xc3\xb6\xc3\xb6s.\n_START_SECTION_\nM\xc3\xa4lestuse j\xc3\xa4\xc3\xa4dvustamine\n_START_PARAGRAPH_\nEt toetada Rakvere noori kunstnikke ja p\xc3\xb5listada Vello Puujala nimi, loodi Vello Puujala nimeline stipendiumifond.'